**19. századi egyetemes történelem 2.**

**OTR1017**

A tantárgy alapvető célja, hogy a félév végére a hallgató ismerje meg a „hosszú 19. század” második felének legfontosabb folyamatait, történéseit, nagyhatalmi erőviszonyainak és diplomáciájának összefüggéseit, az öt kontinens fejlődésének mozzanatait és a folyamatokban szerepet játszó személyek életpályáját, karrierútját, a gazdasági és társadalmi téren bekövetkezett változások okait és következményeit, illetve mindezen témáknak a NAT-hoz, a kerettantervekhez és az érettségi követelményekhez való illeszkedését.

**Tantárgyi tematika és félévi követelményrendszer**

**Féléves tematika:**

Az előadások tananyaga

A kurzus kapcsolódása a 2020-as NAT-hoz, a kerettantervekhez és az érettségi követelményekhez

Körkép: az öt kontinens a 19. század derekán

Az olasz egység

A német egység

A keleti kérdés a 19. század második felében

Együttműködés és tömbösödés? A nemzetközi kapcsolatok főbb tendenciái a 19. század végén

A szemináriumok tananyaga

Az ipari forradalom második hulláma

Az iparosodás társadalmi és politikai következményei a 19. század második felében, új eszmék születése

Az amerikai polgárháború (előzményei, hadtörténete és következményei)

Kolonializmus a 19. század második felében és a Brit Birodalom

Európai terjeszkedés – távol-keleti válaszok: Kína és Japán

Az 1905-ös orosz forradalom és következményei

**A foglalkozásokon történő részvétel:**

* A gyakorlati foglalkozásokon a részvétel kötelező. A félévi hiányzás megengedhető mértéke teljes idejű képzésben a tantárgy heti kontaktóraszámának háromszorosa. Ennek túllépése esetén a félév nem értékelhető (TVSz 8.§ 1.)
* Az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.)

**Félévi követelmény: vizsga**

**Az értékelés módja, ütemezése:**

* előadás
* órai aktivitás
* zárthelyi dolgozat
* vizsga

***A félévközi ellenőrzések követelményei:***

* A félév során elvárt a folyamatos, óráról órára történő készülés, a tematikai egységekhez hétről hétre kiadott szakirodalom, források, videók ismerete és elemzése, a feladatok megoldása.

**Az érdemjegy kialakításának módja:**

A vizsgára bocsátás feltételei:

* a félév elején egyeztett témát feldolgozó előadás (források és szakirodalom felhasználásával, illetve annak ismertetésével, hogy a feldolgozott téma hogyan illeszkedik a NAT-hoz, a kerettantervekhez és az érettségi követelményekhez a lexikák és a fejlesztési feladatok tükrében; PowerPoint prezentáció és a témához kapcsolódó, iskolai körülmények között alkalmazható feladat készítése)
* zárthelyi dolgozat (időpontja: 2025. május 5.)
* A hallgatók jegyet kapnak a prezentációra és a zárthelyi dolgozatra is. Ennek a két osztályzatnak, illetve a vizsgán nyújtott teljesítmény alapján kapott jegynek átlaga adja a kurzus érdemjegyét. A sikeres érdemjegy megszerzésének feltétele, hogy egyik részosztályzat sem lehet elégtelen.

Az elmaradt előadás automatikusan elégtelen osztályzatot von maga után.

**A kollokvium típusa:** szóbeli.

A szóbeli vizsga témakörei:

1., Körkép: az öt kontinens a 19. század derekán

2., Az olasz egység

3., A német egység

4., Az ipari forradalom második hulláma

5., Az iparosodás társadalmi és politikai következményei a 19. század második felében, új eszmék születése

6., Az amerikai polgárháború (előzményei, hadtörténete és következményei)

7., A keleti kérdés a 19. század második felében

8., Kolonializmus a 19. század második felében és a Brit Birodalom

9., Európai terjeszkedés – távol-keleti válaszok: Kína és Japán

10., Az 1905-ös orosz forradalom és következményei

11., Együttműködés és tömbösödés? A nemzetközi kapcsolatok főbb tendenciái a 19. század végén

**Ajánlott irodalom**

Czövek István: Kelet diplomatája: A. M. Gorcsakov. Nyíregyháza, Stúdium K., 1996.

Czövek István: Oroszország külpolitikája II. Sándor korában és a közvélemény. Nyíregyháza,

Bessenyei György K., 1996.

Diószegi István: A hatalmi politika másfél évszázada 1789-1939. Budapest, MTA., 1997.

Georges Duby: Franciaország története II. Budapest, Osiris K., 2007.

Egedy Gergely: Nagy-Britannia története, 1945-1987. Budapest, HVG, 1991.

J. D. Fage – W. Tordoff: Afrika története. Budapest, Osiris K., 2004.

Mihail Heller – Alekszandr Nyekrics: Orosz történelem I-II. Budapest, Osiris K. 2003.

E. J. Hobsbawm: A forradalmak kora: 1789-1848. Budapest, Kossuth, 1988.

E. J. Hobsbawm: A tőke kora: 1848-1847. Budapest, Kossuth, 1978.

E. J. Hobsbawm: A birodalmak kora: 1875-1914. Budapest, Pannonica, 2004.

Paul Johnson: Az amerikai nép története. Budapest, Akadémiai K., 2016.

Paul Kennedy: A nagyhatalmak tündöklése és bukása. Budapest, Akadémiai K., 1992.

Henry Kissinger: Diplomácia. Budapest, Panem, 2017.

Niederhauser Emil: Kelet-Európa története. Budapest, História, 2001.

Ormos Mária – Majoros István: Európa a nemzetközi küzdőtéren. Budapest, Osiris K., 2003.

Pete László: Olaszország története. Budapest. Rubicon, 2023.

Charles Sellers – Henry May – Neil R. McMillen: Az Egyesült Államok története. Budapest,

Maecenas Talentum, 1999.

Szántó György Tibor: Anglia története. Budapest, Akkord, 2007.

Conrad Totman: Japán története. Budapest, Osiris K., 2006.

Vadász Sándor: 19. századi egyetemes történelem 1789-1914: Európa és az Európán kívüli

országok. Budapest, Osiris K., 2020.

Heinrich August Winkler: Németország története a modern korban I-II. Budapest, Osiris K.,

2005.

Linkek a NAT-hoz, a kerettantervekhez és az érettségi követelményekhez:

<https://magyarkozlony.hu/dokumentumok/3288b6548a740b9c8daf918a399a0bed1985db0f/megtekintes> (A Magyar Közlöny 2020. január 31-I (17.) száma; 5/2020. (I. 31.) Korm. rendelet)

<https://www.oktatas.hu/pub_bin/dload/kozoktatas/kerettanterv/Tortenelem_F.docx>

<https://www.oktatas.hu/pub_bin/dload/kozoktatas/kerettanterv/Tortenelem_K.docx>

<https://www.oktatas.hu/pub_bin/dload/kozoktatas/erettsegi/vizsgakovetelmenyek2024/tortenelem_2024_e.pdf>

**Nyíregyháza, 2025. február 5. Dr. Szabó-Zsoldos Gábor**

 **adjunktus**